ประกาศกระทรวงสาธารณสุขประกาศกระทรวงสาธารณสุข(ฉบับที่ ๑๙๗) พ.ศ. ๒๕๔๙เรื่องกำหนดหลักเกณฑ์และวิธีการในการกำหนดปริมาณยาเสพติดให้โทษในประเภท ๒ที่ผู้อนุญาตจะอนุญาตให้จำหน่ายหรือมีไว้ในครอบครอง โดยที่เป็นการสมควรกำหนดหลักเกณฑ์และวิธีการในการกำหนดปริมาณยาเสพติดให้โทษในประเภท ๒ ที่ผู้อนุญาตจะอนุญาตให้จำหน่ายหรือมีไว้ในครอบครองเพื่อประโยชน์ในการควบคุมปริมาณยาเสพติดให้โทษในประเภท ๒ให้เหมาะสมกับความจำเป็นต้องใช้ในทางการแพทย์ และมิให้มีการนำไปใช้ในทางที่ผิดอันเป็นการควบคุมการใช้ยาเสพติดให้โทษในประเภท ๒ ให้มีประสิทธิภาพรัดกุม และเหมาะสมกับสภาวการณ์ปัจจุบันอาศัยอำนาจตามความในมาตรา๖ แห่งพระราชบัญญัติยาเสพติดให้โทษ พ.ศ. ๒๕๒๒ และมาตรา ๘ (๕)แห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ มาตรา ๕๐ มาตรา ๒๓๗และมาตรา ๒๓๘ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยความเห็นชอบของคณะกรรมการควบคุมยาเสพติดให้โทษออกประกาศไว้ดังต่อไปนี้ข้อ๑ ให้ยกเลิกประกาศกระทรวงสาธารณสุขฉบับที่ ๑๒๑ (พ.ศ. ๒๕๓๖) เรื่อง กำหนดปริมาณยาเสพติดให้โทษในประเภท ๒ที่ผู้รับอนุญาตจะจำหน่ายหรือมีไว้ในครอบครองได้ประจำปี ลงวันที่ ๒ มิถุนายน พ.ศ.๒๕๓๖ข้อ๒ในการจำหน่ายหรือมีไว้ในครอบครองซึ่งยาเสพติดให้โทษในประเภท ๒ของผู้รับอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท ๒ให้ผู้รับอนุญาตแจ้งจำนวนปริมาณยาเสพติดให้โทษในประเภท ๒ ที่ประสงค์จะซื้อเพื่อจำหน่ายหรือมีไว้ในครอบครองต่อเลขาธิการคณะกรรมการอาหารและยาตามแบบคำขอซื้อยาเสพติดให้โทษในประเภท๒ข้อ๓ให้เลขาธิการคณะกรรมการอาหารและยาหรือผู้ซึ่งได้รับมอบหมายจากเลขาธิการคณะกรรมการอาหารและยาพิจารณาจำนวนปริมาณยาเสพติดให้โทษในประเภท๒ ที่จะอนุญาตให้จำหน่ายหรือมีไว้ในครอบครองได้ประจำปี ตามบัญชีท้ายประกาศนี้ข้อ๔ในกรณีอื่นนอกจากที่ได้ระบุไว้แล้วในข้อ ๓ให้เลขาธิการคณะกรรมการอาหารและยาหรือผู้ซึ่งได้รับมอบหมายจากเลขาธิการคณะกรรมการอาหารและยาพิจารณาจำนวนปริมาณยาเสพติดให้โทษในประเภท๒ ที่จะอนุญาตให้ผู้รับอนุญาตจำหน่ายหรือมีไว้ในครอบครองดังต่อไปนี้(๑)กรณีที่ใช้ยาเสพติดให้โทษในประเภท ๒ ในการผลิตยาเสพติดให้โทษในประเภท ๓ตำรับที่มีโคเดอีนเป็นส่วนผสม ตามที่ได้ขึ้นทะเบียนตำรับไว้ให้พิจารณาจำนวนปริมาณยาเสพติดให้โทษ ในประเภท ๒ที่จะอนุญาตให้มีไว้ในครอบครองเพื่อผลิตยาเสพติดให้โทษในประเภท ๓ ดังกล่าว ตามประกาศกระทรวงสาธารณสุขว่าด้วยการกำหนดหลักเกณฑ์และวิธีการในการกำหนดปริมาณยาเสพติดให้โทษในประเภท๓ ตำรับที่มีโคเดอีนเป็นส่วนผสม ที่ผู้อนุญาตจะอนุญาตให้ผลิตหรือนำเข้า(๒)กรณีที่ใช้ยาเสพติดให้โทษในประเภท ๒ ในการผลิตยาเสพติดให้โทษในประเภท ๓นอกจากตำรับที่มีโคเดอีนเป็นส่วนผสม ให้พิจารณาจำนวนปริมาณยาเสพติดให้โทษในประเภท๒ ที่จะอนุญาตให้มีไว้ในครอบครองเพื่อผลิตยาเสพติดให้โทษในประเภท ๓ ดังกล่าวได้ตามความจำเป็นที่ต้องการใช้ในการผลิตเพื่อประโยชน์ทางการแพทย์(๓)กรณีที่ใช้เป็นตัวอย่างเพื่อการศึกษาหรือการวิจัยทางด้านการแพทย์หรือวิทยาศาสตร์ให้พิจารณาจำนวนปริมาณยาเสพติดให้โทษในประเภท ๒ที่จะอนุญาตให้มีไว้ในครอบครองได้ตามความจำเป็นที่ต้องการใช้ในการศึกษาหรือตามความเหมาะสมของข้อเสนอโครงการวิจัยของผู้รับอนุญาตข้อ๕ประกาศฉบับนี้ไม่ใช้บังคับกับการมีไว้ในครอบครองซึ่งยาเสพติดให้โทษในประเภท๒ เพื่อส่งมอบให้สำนักงานคณะกรรมการอาหารและยาตามสัญญาซื้อขายสัญญาจ้างหรือใบสั่งซื้อ/จ้าง ของสำนักงานคณะกรรมการอาหารและยาข้อ๖[๑]ประกาศนี้ให้มีผลใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๓๑มีนาคม พ.ศ. ๒๕๔๙อนุทิน ชาญวีรกูลรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงสาธารณสุข[เอกสารแนบท้าย]๑.บัญชีท้ายประกาศกระทรวงสาธารณสุข (ฉบับที่ ๑๙๗ ) พ.ศ. ๒๕๔๙ เรื่องกำหนดหลักเกณฑ์และวิธีการในการกำหนดปริมาณยาเสพติดให้โทษในประเภท ๒ ที่ผู้อนุญาตจะอนุญาตให้จำหน่ายหรือมีไว้ในครอบครอง(ดูข้อมูลจากภาพกฎหมาย)นันทนา/ผู้จัดทำ๑๖ พฤษภาคม ๒๕๔๙ธนวัชร/ผู้ปรับปรุง๑๓ มิถุนายน ๒๕๖๐[๑]ราชกิจจานุเบกษา เล่ม ๑๒๓/ตอนพิเศษ ๕๙ ง/หน้า ๑๑/๑๐พฤษภาคม ๒๕๔๙